o
YLTÄKYLLÄINEN ELÄMÄ
Sytytät minussa tulen niin, että koko maailma näkee, -
että minulla on kaikki, mitä tarvitsen. Minulla on Sinut.
Jeesus, pelastit elämäni, toit minut pimeydestä valoosi.
Täydellinen rakkaus voitti pelkoni.
Paransit särkyneen sydämeni, annoit uuden alun.
Täytit minut toivolla, eheytit minut.
Elän vain Sinua varten. Jeesus, olet kaikki, mitä tarvitsen.
Loistat kuin aamun aurinko. Annat elämän ja vapauden.
Minulla on kaikki, mitä tarvitsen. Minulla on Sinut.
Sytytät minussa tulen niin, että koko maailma näkee, -
että minulla on kaikki, mitä tarvitsen. Minulla on Sinut.
Olet kaikki, mitä olen koskaan halunnut.
Kaikki, mitä haluan olla.
Elän vain Sinua varten. Jeesus, olet kaikki, mitä tarvitsen.
Loistat kuin aamun aurinko. Annat elämän ja vapauden.
Minulla on kaikki, mitä tarvitsen. Minulla on Sinut.
Sytytät minussa tulen niin, että koko maailma näkee, -
että minulla on kaikki, mitä tarvitsen. Minulla on Sinut.
Ylistän Sinua, sillä olet vallannut sydämeni.
Olen rakastunut Sinuun.
Herra, iäti kanssasi olla saan.
Elämäni on kätketty Sinuun.
Olet sydämeni Kuningas.
Minut on luotu rakastamaan Sinua.
Sydämeni sykkii vain Sinulle.
Rakastan Sinua, siksi mikä olet ja mitä teet.
Olen rakastunut Sinuun.
Ylistän Sinua, sillä olet vallannut sydämeni.
Olen rakastunut Sinuun.
Rakastan Sinua, siksi mikä olet ja mitä teet.
Olen rakastunut Sinuun.
Ylistän Sinua, sillä olet vallannut sydämeni.
Olen rakastunut Sinuun.
Rakastan Sinua, Jeesus, sillä Sinä ensin rakastit minua.
Mitä muuta voin antaa kuin sydämeni, elämäni, kaikkeni.
Rakastan Sinua, Jeesus, sillä Sinä ensin rakastit minua.
Mitä muuta voin antaa kuin sydämeni, elämäni, kaikkeni.
Rakastan Sinua, Jeesus.
I Surrender All on RPM:n uusin levy.
Se sisältää 11 uutta, alkuperäistä kappaletta -
Abundant Life -seurakunnan nuorten ylistysryhmältä.
Mukana on DVD-levy, joka sisältää neljä bonuskappaletta.
Se esittelee myös Rocknations-järjestön taustaa.
Tilaa levy jo tänään.
Kokemukseni pohjalta voin sanoa, -
että kristikunnassa on kaksi eri näkemystä siitä, -
miten Jumala johdattaa ja mikä on ihmisen vastuu suunnitelmissa.
On kaksi eri koulukuntaa.
Toinen sanoo: "En tee mitään ilman Jumalan johdatusta."
Toinen sanoo: "Jumala ei johdata, ellen ensin toimi."
Kumpaako ajattelutapaa sinä kannatat?
Ajatteletko: "Johdatus on Jumalan, ei minun teko"?
Vai kannatatko toista näkemystä, joka sanoo: -
"Johdatus on Jumalan vastaus minun toimintaani"?
Jos halutaan miettiä syy-seuraussuhteita, voi kysyä: -
"Onko Jumalan johdatus syy toimintaani?"
Toimin, koska Jumala kehottaa.
"Vai onko Jumalan johdatus seurausta minun toimistani?"
Sananlaskuissa 20:24 sanotaan: "Suunnittele. Ota askeleita."
"Et edes tarvitse ohjausta, ennen kuin suunnittelet ja toimit."
Kuuntele tarkasti: Jumala ei siunaa suunnitelmia.
Hän siunaa ihmisiä, joilla on suunnitelma -
ja jotka siirtyvät eteenpäin suunnitelmassaan.
Älä pyydä Jumalaa siunaamaan ja voitelemaan suunnitelmaasi.
Se on sama kuin pyytäisi Herraa siunaamaan kartan.
"Emme mene minnekään, mutta siunataan se mahdollisuus," -
"että voisimme mennä."
"On jännää, että voisimme mennä tänään jonnekin."
Kun käyttää toista esimerkkiä, ajatus kuulostaa typerältä.
Jumala ei siunaa suunnitelmia. Jumala haluaa siunata ihmisiä.
Kun Hän on siunannut ihmistä, joka toteuttaa suunnitelmaa, -
suunnitelma alkaa toimia, mutta se johtuu siitä, -
että Jumala on siunannut ihmistä suunnitelmassa.
Siunaus on ihmisissä, ei suunnitelmassa.
Jotkut rukoilevat, että Jumala siunaa suunnitelman.
He haluavat, että olosuhteet muuttuvat ja ovet avautuvat.
Se olisi heille vahvistus.
Jos olisin odottanut, että Jumala siunaa seurakunnan uudistamisen, -
olisin yhä toimistossani rukoilemassa.
En nähnyt mitään siunausta, joka olisi näyttänyt siltä, -
että Jumala näyttää suunnitelmalleni vihreää valoa.
Kaikki olosuhteet olivat suunnitelmani vastaisia.
Älä koskaan oleta, ettei Jumala ole puolellasi, -
jos ei näytä siltä, että suunnitelmasi on siunattu.
Hän siunaa sinua. Hän siunaa kansaansa.
Raamatussa sanotaan, että olet siunattu tullessasi ja lähtiessäsi.
5. Moos. 28:ssa luetellaan siunaukset kuuliaiselle kansalle.
Olet siunattu kaupungissa ja maaseudulla.
Et ole siunatumpi, vaikka asuisit maalla, -
sillä siunaus ei ole kaupungissa tai maalla.
Siunaus on sinussa.
"A vai B? Jumala johdata. Herra, vasen vai oikea?"
Herra sanoo: "Sinä olet oikea."
Valitse vasen tai oikea. Siunaan sinua joka tapauksessa.
Siksi Abraham sanoi Lootille: "Valitse sinä itsellesi maa."
Loot oli epärehellinen mies.
Hän valitsi paremman osan.
Hän vei karjansa laaksoon, joka oli vehreä ja hedelmällinen.
Siellä laumoille riitti ruokaa.
Hän luuli jättäneensä Abrahamille huonomman osan.
Abrahamille jäi kukkulat ja vuoret, jotka ovat karumpaa maata.
Abrahamille se sopi. Hän tiesi, -
että menipä hän vasemmalle tai oikealle, Jumala siunaa häntä.
Jumala oli luvannut Abrahamille kaiken, jos tämä seuraa Häntä.
Monet pohtivat kovasti: "Onko se tämä työpaikka vai tuo?"
Jumala siunaa kummassakin työpaikassa.
Kaikki työt eivät ole yhtä hyviä, -
mutta Jumala odottaa meiltä järjenkäyttöä.
Ihminen usein miettii asioita niin pitkään, että hän jumiutuu.
Kun kuulemme sydämessämme ristiriitaisen ajatuksen, -
jäämme jumiin ja alamme pyytää jotakin vahvistusta tai merkkiä.
Silloin kannattaa vain jatkaa eteenpäin, -
ottaa askeleita ja jatkaa suunnitelman toteuttamista.
Avaruussukkulan kärjessä on ohjausjärjestelmä.
Ohjausjärjestelmä käynnistyy vasta maan ilmakehän ulkopuolella.
Se ei edes käynnisty, ennen kuin sukkula on ilmakehän yläpuolella.
Se on ihan loogista. Mietitäänpä vaikka kuuluotaimen laukaisua.
Missä kuu on? Ylhäällä.
Mitä ohjausta siinä tarvitaan?
Älä suuntaa alas tai sivuille. Suuntaa luotain ylöspäin.
Mitä jos NASA:n tiedemiehet ajattelisivat, -
että luotainta ei laukaista ennen kuin heille ohjataan tie kuuhun.
Ei tarvitse olla tiedemies, jotta tietää, että suunta on ylöspäin.
Suunnatkaa ylöspäin kohti kuuta.
Kun luotain on matkalla, liikkeessä, -
ohjausjärjestelmä käynnistyy.
Luotainta aletaan ohjata tarkasti kohti kuuta, -
ilmakehää tai avaruusasemaa.
Aluksi luotain vain liikkuu itsenäisesti.
Jotkut ihmiset ovat kuin pysäköityjä avaruussukkuloita -
odottamassa laukaisua.
He odottavat Herralta suuntaohjeita.
Jumala sanoo: "Suuntaa suunnilleen kohti unelmaasi ja lähde matkaan."
"Tunnista unelmasi ja lähde liikkeelle."
Ei ole oikeita ja vääriä asioita, lähde vain liikkeelle.
Se on Jumalan lahja meille. Meidän tulee elää.
Apostolien teot ovat täynnä yliluonnollisia asioita.
Siellä puhutaan ihmeistä, merkeistä ja tunnusteoista, -
enkeleistä, unista, näyistä, yliluonnollisista vankilapaoista, -
tuhansista pelastuneista yhdessä päivässä, -
rakennuksista, jotka vavahtelivat, kun seurakunta rukoili, -
maanjäristyksestä, kun Paavali ja Silas olivat vankilassa, -
ja kahleiden irtoamisesta.
Se on yliluonnollinen kirja.
Kirja on yliluonnollinen osittain nimensä vuoksi.
Kirjan nimi on Apostolien teot.
Ei Apostolien aikeet.
Se kertoo ihmisistä liikkeessä.
Ihmisistä, jotka yrittävät saada muutosta aikaan.
Ihmisistä, jotka eivät jää ylähuoneeseen lukkojen taa -
rukoilemaan varjelusta suurelta pahalta maailmalta.
Se kertoo kirkosta, joka toimii, yrittää tavoittaa pelastumattomat -
eikä suostu olemaan hiljaa ja vangittuna.
Se kertoo kirkosta, joka liikkuu.
Kun kirkko toimii ja liikkuu Jumalan valtakunnan työn hyväksi, -
tarvitaan paljon ohjausta, apua ja yliluonnollisia ihmeitä.
Ei tarvita Jumalan ohjausta, suojausta, apua tai vapautusta, -
jos ei tee mitään.
Kaikkialla maailmassa on seura- kuntia, jotka rukoilevat, -
että Jumala ravistelisi rakennusta.
"Jumala, toimi kuten Apostolien päivinä."
"Ravistele rakennusta."
"Ilmesty niin, että rakennuksemme yllä olisi kirkas pilvi."
"Auta niin, että päivässä tulee uskoon kolme tuhatta," -
"kuten Apostolien teoissa."
Joissakin seurakunnissa rukoillaan: -
"Anna varjomme koskettaa ja parantaa ihmisiä."
Alkukirkossa ei rukoiltu näitä asioita.
Sitä ei ole Raamatussa.
Yksikään apostoli ei rukoile, -
että sairaat paranisivat varjonsa kosketuksesta -
tai että enkelisi auttaisi heitä jossakin mahdottomassa tehtävässä.
Siellä ei puhuta rukouskokouksissa, jossa rukoillaan, -
että Jumala ravistelisi rakennusta: "Jumala, tee se, tee se!"
Siellä kerrotaan kirkosta, joka toimi ja jolla oli suunnitelma.
Jeesus oli käskenyt heidän mennä ensin Jerusalemiin, -
sitten Juudeaan, Samariaan ja lopulta maan ääriin.
Jumala lupasi auttaa apostoleja tehtävässä.
Hän lupasi voidella apostolit. Apostolien tuli ryhtyä tehtävään.
Kun he ryhtyivät tehtävään ja liikkuivat eteenpäin, -
he saivat ohjausta, suojausta, vapautusta, voitelua ja voimaa.
Heidän seurakuntansa oli toiminnassa, liikkeessä.
He eivät rukoilleet ihmeitä, johon karismaattiset liikkeet jumiutuvat.
"Haluamme olla kuin Apostolien päivinä." Tehkää sitten jotakin.
"Haluamme nähdä ihmeitä, merkkejä ja tunnustekoja."
Ne seuraavat jotakin. Nykyään ihmiset jahtaavat ihmeitä.
Auttakaa yhteisöänne. Rakentakaa elämäänne.
Rakentakaa seurakuntia.
Tulette yllättymään, miten paljon ohjausta ja johdatusta seuraa.
Kun tarkastelee Raamatun historian merkkihenkilöitä, -
joita jäljittelemme ja ihailemme, -
johdatus ei ollut ykkösasia heidän elämässään.
Silti Jumala johdatti heidän elämäänsä.
Johdatus ei näytä olevan tärkeintä heidän palvelutyössään.
Monet luulevat johdatuksen olevan sitä, -
että Jumala puhuu ja sitten minä toimin.
Se ei toimi niin. Ihminen toimii, ja Jumala auttaa.
Olen nyt rehellinen. Tämä saattaa järkyttää joitakuita.
Jostakusta voi tuntua, että puolestani täytyy rukoilla.
En muista, koska viimeksi rukoilin Jumalalta johdatusta.
Tiedän silti varmasti, että Jumala johdattaa minua.
En muista, koska viimeksi puhuimme siitä Jumalan kanssa.
Tunnen sen ja olen tuntenut sen muutaman viime vuoden ajan, -
kun suunnitelma elämästä ja seurakunnasta on kirkastunut.
Tunnen, että Jumala ohjaa ja johtaa minua.
Tavoitteena ei ole johdatus, vaan liike.
Monet uskovat, että johdatus estää vääriä valintoja.
Sen vuoksi he eivät tee mitään ilman johdatusta.
He uskovat johdatuksen estävän virheitä ja kaatumisia.
He pitävät julistustani röyhkeänä, itseriittoisena -
ja Jumalasta riippumattomana.
Jotkut eivät liiku, koska he eivät halua tehdä vääriä valintoja.
"Haluan tietää, valitsenko A:n vai B:n."
"Haluan olla varma ihmissuhteista, työpaikasta, asunnosta" -
"ja palvelutehtävästä."
"Haluan johdatusta, sillä en halua loppuelämäni ratkoa ongelmia," -
"jotka johtuvat vääristä valinnoista."
"En halua kaatua, joten Jumala, johdata minua."
Johdatuksesta tulee turvaverkko, polkupyörän tukipyörä.
Johdatuksesta tulee turva- valjaat, jotka estävät kaatumisen.
Psalmi 37:23 on hieno raamatunpaikka.
"Kun Herra ohjaa askeleita, ihminen kulkee oikeaa tietä."
Tässä puhutaan askeleista, ei suunnitelmista.
Tässä puhutaan askeleista ja liikkumisesta.
Vanhassa käännöksessä sanotaan: -
"Herra vahvistaa sen askeleet, jonka tie hänelle kelpaa."
"Jos hän horjahtaakin, ei hän suistu maahan," -
"sillä Herra pitää häntä kädestä."
Nämä jakeet kertovat paljon. Eräs merkittävä seikka on se, -
että jopa hyvät ihmiset, joiden askeleita Herra ohjaa -
ja joiden vaellus kelpaa Herralle, voivat horjahtaa.
Sen voi lukea tästä.
Miksi Daavid mainitsi horjahtamisen?
Daavid sanoi: "Tieni kelpaa Jumalalle."
"Hän ohjaa askeleitani."
Daavidkin kaatui monta kertaa.
Kaaduttuaan hän huomasi jotakin mahtavaa.
Hän huomasi, ettei kaatuminen ole pelkästään paha asia.
Hän huomasi myös, -
että jotkut kaatumiset ovat Jumalan ja elämän lahja.
Kuinka moni teistä kaatui, kun opettelitte vauvana kävelemään?
Koska en näe monia käsiä koholla, voin päätellä, -
että mielestänne kysymys oli tyhmä.
Kuinka moni lopetti kävelemisen, koska aina kaatui?
Ei kukaan. Olette kaikki täällä.
Teitä ei lykätty rattaissa.
Ette myöskään ryömineet. Te kävelitte sisään.
Huomasit lapsena jotakin, -
mikä täytyy ymmärtää myös Jumalan lapsena.
Kaatumisen suurin lahja on oppia, miten päästä ylös.
Ellet salli itsesi kaatua tai ellei Jumala anna sinun kaatua, -
et opi erästä asiaa, joka on tärkeämpi kuin kaatumisen pelko.
Se on ylös pääseminen.
Mitä useammin nousee, sitä vahvemmaksi tulee -
ja sitä vähemmän pelkää uusia haasteita.
Silloin muistaa, että vaikka kaatui monta kertaa, -
pääsi joka kerta myös ylös.
Kaatumisen pelko vähenee, koska ihminen tietää, -
että kaatumisen voi voittaa nousemalla aina ylös.
Maailmassa elävät ihmiset ymmärtävät tämän periaatteen.
He osaavat sen paljon paremmin kuin monet uskovat.
Daavid tajusi, että Jumalan lapsena hän voi nousta ylös -
ja lisäksi huomata Jumalan pitävän kädestä kiinni.
Hän oli huomannut, että Jumala auttaa häntä elämässä, -
kun hän vaelsi Jumalan kanssa.
Daavid sanoi, että vaikka hän horjahtaakin, -
se ei ole kohtalokasta eikä tuhoisaa.
Se ei ole niin paha asia kuin jotkut ehkä haluaisivat.
Hän tiesi, että jos hän kaatuu, ei tarvitse jäädä makaamaan.
Hän oli oppinut nousemaan ylös, ja hän tiesi Jumalan auttavan häntä.
Se on erilaista naapurin kaveriin verrattuna.
Hän ei tiedä, mihin hän kompastuu.
Sen vuoksi uskovat voivat olla erilaisia kuin kaikki muut.
Pääsit ylös silloinkin, kun et vielä ollut kristitty.
Pääset edelleen ylös, mutta nyt Jumala auttaa sinua, -
kun vaellat ja elät elämääsi.
Et tiedä, miten monta kertaa -
vanhempasi estivät sinua lapsena kaatumasta.
Sama juttu Jumalan kanssa.
Siitä Daavid tässä puhui.
Kaatumisia tulee, mutta Jumala auttaa kaatumisissa.
Jos lukee Psalmeja, voi huomata, -
että Jumala esti monta kertaa Daavidia kaatumasta.
Hänellä oli monia vihamiehiä, jotka halusivat Daavidin kaatuvan.
Monilla meistä on lapsia tai lapsenlapsia.
Kun lapsi opettelee kävelemään, oletteko huomanneet jotakin?
Käy useammin niin, että estää lasta kaatumasta, -
kuin että lapsi kaatuu.
Kaatumisesta syntyy itkua ja draamaa.
Sitä huomaa, että on hyvä, kun ei anna lapsen kaatua koko ajan.
Jumala on samanlainen.
Jos sinusta tuntuu, että kaatuilet, tai olet kaatunut hiljattain, -
tai olet tehnyt virheitä tai rämpinyt ongelmissa, -
älä käperry sikiöasentoon sanoen: -
"Jumala, en liiku, ennen kuin puhut minulle."
"En putoa enkä tee virheitä. Olen särkyvä ja hauras."
"Käsittele minua hellävaroen."
Elämänasenteesi on tämä.
Jumala sanoo: "Ei noin."
"Nouse ylös ja jatka matkaasi kaikesta huolimatta."
"Sillä tulet kaatumaan uudelleen."
Tätä lupausta ei löydy kenenkään jääkaappimagneettien joukosta.
"Nouse ylös, koska voit kaatua tänään."
Se on kuitenkin totuus.
Kun jatkat eteenpäin, saatat kaatua, mutta sitten nouset ylös.
Haluan kiittää Jumalaa jatkuvasti siitä, -
että Hän tuki minua silloin, kun en tiennyt horjahtelevani.
Hän tuki minua ystävien, rohkaisun ja viisauden kautta.
Hän tuki minua näkymättömien ihmeiden kautta.
Hän suojeli minua näkymättömästi.
Kun taivaassa näet filmin elämästäsi, -
pystyt katselemaan sitä Jumalan näkökulmasta.
Tulet ajattelemaan: "Hyvänen aika. Mietinkin, miten tuokin selvisi."
"Ihmettelin, että selvisin tuostakin asiasta."
"Kiitos, Jumala. En tiennyt, mitä teit kulissien takana edestäni."
Jos sinulla on tällainen asenne nyt, jatkat eteenpäin tietäen, -
että Jumala haluaa olla mukana suunnitelmissasi, -
ja että Hän todella haluaa, että pysyt liikkeessä.
Jos haluat suunnitelmaasi Jumalan ohjausta, -
viisas neuvo on se, että liike vetää Jumalaa puoleensa.
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 218 A
Voice to the Nations on ALM:n 4 kertaa vuodessa ilmestyvä lehti.
Lehden jokainen numero sisältää pastoreidemme kirjoittamia -
ravitsevia, haastavia ja rohkaisevia artikkeleita.
Lehdestä voi lukea ALM:n tulevista tapahtumista.
Lehdestä saa myös ALM-tuotteiden ja -musiikin tilaustiedot.
Tilaa ilmainen lehti jo tänään.
Ota yhteyttä puhelimitse, postitse tai Internetin kautta.
Tämä on ollut varmasti elämäni hauskin vuosi.
En vaihtaisi tätä vuotta pois mistään hinnasta.
Suomennos: Marianne Tenetz